Document ID: 32003R0803

Κανονισμός (ΕΚ) αριθ. 803/2003 της Επιτροπής
της 8ης Απριλίου 2003
για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
H EΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών(1) όπως τροποποιήθηκε τελευταία από τον κανονισμό 762/2003 της Επιτροπής(2), και ιδίως το άρθρο 20,
Εκτιμώντας τα ακόλουθα:
(1) Το άρθρο 20 του κανονισμού (EΚ) αριθ. 2368/2002 όπως τροποποιήθηκε τελευταία από τον κανονισμό (ΕΚ) αριθ. 254/2003 του Συμβουλίου(3), προβλέπει την τροποποίηση του καταλόγου των συμμετεχόντων στο σύστημα πιστοποίησης της διαδικασίας Κίμπερλυ, συμπεριλαμβανομένων των μελών του ΠΟΕ, και των χωριστών τελωνειακών εδαφών που πληρούν τις απαιτήσεις του συστήματος.
(2) Η προεδρία του συστήματος πιστοποίησης της διαδικασίας Κίμπερλυ παρείχε, με την ανακοίνωση της 5ης Μαΐου 2003, παρείχε ενημερωμένη κατάσταση των συμμετεχόντων στο σύστημα. Η ενημέρωση της κατάστασης συνίσταται κυρίως στην προσθήκη ως συμμετεχόντων του Καμερούν, του Μαλί, της Πολωνίας, της Σλοβενίας, της Τυνησίας και της Τουρκίας και στη διαγραφή της Ρουμανίας από την κατάσταση. Το παράρτημα ΙΙ θα πρέπει συνεπώς να τροποποιηθεί ανάλογα.
(3) Κατά την σύνοδο της ολομέλειας του συστήματος πιστοποίησης της διαδικασίας Κίμπερλυ στις 28-30 Απριλίου 2003 συμφωνήθηκε ότι η προεδρία του συστήματος πιστοποίησης της διαδικασίας Κίμπερλυ θα πρέπει να εκδώσει αναθεωρημένη κατάσταση των συμμετεχόντων μέχρι τις 10 Ιουνίου 2003 και ότι όλοι όσοι περιλαμβάνονται στην εν λόγω αναθεωρημένη κατάσταση θα πρέπει να επιβεβαιώσουν το καθεστώς τους ως συμμετεχόντων ή να ζητήσουν τη διαγραφή τους μέχρι τις 31 Ιουλίου 2003 με περαιτέρω απόφαση της προεδρίας.
(4) Τα μέτρα που προβλέπονται στο άρθρο 2 του παρόντος κανονισμού είναι σύμφωνα με τη γνώμη της επιτροπής που αναφέρεται στο άρθρο 22 του κανονισμού (ΕΚ) αριθ. 2368/2002,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (EΚ) αριθ. 2368/2002, αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός τίθεται σε ισχύ την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Απριλίου 2003.

Labels: 7
3
14